pythainlp/thai_wikipedia_clean_20230101 huggingface dataset:
อิมมอร์ทัล  เป็นกลุ่มนักมวยปล้ำสังกัดสมาคมโทเทิลนอนสต็อปแอคเชินเรสต์ลิง(TNA) โดยก่อตั้งเมื่อวันที่ 10 ตุลาคม ค.ศ. 2010 โดยเอาฉายาของฮัลค์ โฮแกน มาตั้งเป็นชื่อกลุ่ม
ตั้งแต่ปี 2012 ได้มีสมาชิกเหลือ 6 คน ได้แก่ สก็อตต์ สไตเนอร์ เป็นหัวหน้ากลุ่ม ,บูลลี เรย์ ,กันเนอร์ ,เคิร์ต แองเกิล ,ริก แฟลร์ และสก็อตต์ สไตเนอร์ จนกระทั่งได้แตกทีมไปในวันที่ 15 เมษายน ค.ศ. 2012
Immortal (professional wrestling)
อินทรีดำ
อินทรีดำ  เป็นนกล่าเหยื่อขนาดใหญ่จำพวกอินทรี และจัดเป็นนกเพียงชนิดเดียวเท่านั้นที่อยู่ในสกุล "Ictinaetus" (แบ่งออกได้เป็น 2 ชนิดย่อย-ดูในตาราง)
มีขนปกคลุมลำตัวสีดำสนิท ขนคลุมทั้งจมูก และตีนมีสีเหลือง หางมีลายแถบสีอ่อนคาด ขณะบินปีกกว้าง ปลายปกแตกเป็นรูปนิ้วมือชัดเจน หางยาวมาก ขณะที่ยังเป็นนกที่โตไม่เต็มวัยจะมีสีน้ำตาลหม่น ปากสั้นปลายแหลม มีเล็บนิ้วเท้าแหลมคมและแข็งแรงมาก
ขนาดเมื่อโตเต็มที่ประมาณ 69-81 เซนติเมตร ตัวผู้และตัวเมียมีลักษณะเหมือนกัน
พบกระจายพันธุ์ตั้งแต่อนุทวีปอินเดียและภูมิภาคอินโดจีน ในประเทศไทยจะพบได้ตามป่าในแนวเขาตั้งแต่เหนือจรดใต้ได้ไม่ยากนัก โดยเฉพาะทางป่าตะวันตก แต่ปัจจุบันก็มีจำนวนลดน้อยลงจากเดิมเนื่องจากถิ่นที่อยู่ถูกทำลาย
อินทรีดำ มีพฤติกรรมล่าเหยื่อที่แตกต่างไปจากอินทรีหรือเหยี่ยวชนิดอื่น คือ การบินมาเกาะใกล้รังนกเล็กหรือกระรอก แล้วไต่กิ่งไปล่าเหยื่อในรัง รวมทั้งไข่นก นอกเหนือจากจากโฉบเหยื่อที่เป็นพฤติกรรมโดยปกติ
จัดเป็นสัตว์ป่าคุ้มครอง ตามพระราชบัญญัติสงวนและคุ้มครองสัตว์ป่า พุทธศักราช 2535
Ictinaetus malayensis
Ictinaetus
อินทรีทุ่งหญ้าสเตปป์
อินทรีทุ่งหญ้าสเตปป์  เป็นนกอินทรีชนิดหนึ่ง
มีขนาดลำตัวประมาณ 76-80 เซนติเมตร ความยาวปีก 1.7-2.1 เมตร จัดเป็นนกอินทรีทีมีขนาดใหญ่ มีท้ายทอยมีแถบสีน้ำตาลแดง คอบางส่วนสีอ่อน มุมปากลึกเกินกึ่งกลางดวงตา ปีกและหางยาว ขนคลุมใต้ปีกสีน้ำตาลเข้มตัดกับขนคลุมปลายปีกสีดำ ขนปีกบนมีลายขวาง ปลายปีกและขอบปีกด้านหลังสีเข้ม ในนกวัยอ่อน หัวและขนลำตัวสีน้ำตาลแกมเทากว่านกเต็มวัย มีแถบขาวจากปลายขนต่างจากนกอินทรีชนิดอื่น ๆ ที่มีแถบสีขาวใหญ่กลางปีกตามแนวขนคลุมใต้ปีก อายุเมื่อเข้าสู่วัยเจริญพันธุ์ 6 ปี จึงค่อยมีสีเหมือนนกตัวเต็มวัย
เป็นนกประจำถิ่นของภูมิภาคเอเชียกลางจนถึงทวีปยุโรป โดยมักจะอาศัยหากินอยู่ตามทุ่งหญ้าหรือทุ่งหญ้าสเตปป์ รวมถึงพื้นที่เกษตรกรรมเปิดโล่งในพื้นที่ต่ำ เช่น นาข้าว อันเป็นที่มาของชื่อเรียก กินหนูนาเป็นอาหารหลัก แต่ก็มีรายงานพบในที่ ๆ มีความสูงถึง 2,100 เมตร จากระดับน้ำทะเล
สำหรับในประเทศไทย จัดเป็นนกอพยพที่หาได้ยากมากชนิดหนึ่ง มีปริมาณการพบเห็นปีละไม่เกิน 2 ตัว ในแถบจังหวัดเพชรบุรีและนครสวรรค์ ในช่วงฤดูหนาว และจัดเป็นสัตว์ป่าคุ้มครองตามพระราชบัญญัติสงวนและคุ้มครองสัตว์ป่า พุทธศักราช 2535
อินทรีทุ่งหญ้าสเต็ป
พระครูบาน้อย เขมปัญโญ
มือปราบหูดำ
การเลือกตั้งของประเทศไทย
การเลือกตั้งแบบแบ่งเขตเลือกตั้ง
ระบบสัดส่วนแบบบัญชีรายชื่อ
ระบบสัดส่วนแบบบัญชีรายชื่อ  หรือ ปาร์ตีลิสต์ (party list) เป็นระบบการลงคะแนนที่กำหนดให้ผู้ลงคะแนนเสียงเลือกพรรคการเมืองพรรคใดพรรคหนึ่ง โดยแต่ละพรรคการเมืองได้จัดทำบัญชีรายชื่อของผู้สมัครไว้ เมื่อพรรคใดได้รับเลือก ผู้สมัครที่อยู่ในบัญชีของพรรคนั้นก็จะได้รับเลือกตามสัดส่วนคะแนนเสียงที่ได้รับ โดยระบบสัดส่วนบัญชีรายชื่อสามารถใช้เป็นส่วนหนึ่งกับระบบสมาชิกเพิ่มเติม (additional member system)
ในระบบการลงคะแนนเหล่านี้ พรรคการเมืองแต่ละพรรคจะจัดทำรายชื่อผู้สมัครไว้ โดยพรรคการเมืองจะได้รับจัดสรรจำนวนที่นั่งตามสัดส่วนคะแนนเสียงที่พรรคการเมืองนั้นได้รับ โดยผู้ลงคะแนนอาจลงคะแนนให้กับพรรคการเมืองได้เลย เช่นในแอลเบเนีย อาร์เจนตินา ตุรกี และอิสราเอล หรืออีกกรณีหนึ่งคือ ลงคะแนนให้ผู้สมัครซึ่งคะแนนเสียงจะมารวมกันเป็นคะแนนเสียงของพรรค ดั่งในฟินแลนด์ บราซิล และเนเธอร์แลนด์ หรือลงคะแนนให้กับรายชื่อผู้สมัคร เช่นในฮ่องกง หรือแม้แต่ลงคะแนนให้เลือกระหว่างสองวิธีหลังนี้ดั่งในลักเซมเบิร์ก ("ปานาชาฌ" กับบัญชีรายชื่อ)
การจัดสรรที่นั่งในระบบสัดส่วนบัญชีรายชื่อสามารถกระทำได้หลายวิธี โดยวิธีหลักที่ใช้กันมากสองวิธีได้แก่
ระบบสัดส่วนแบบบัญชีรายชื่อยังสามารถใช้ได้ในแบบลูกผสม (ไฮบริด) เช่น ระบบเสริมสมาชิก
วิธีการจัดสรรที่นั่งหลักได้แก่
ในขณะที่การเลือกใช้สูตรคำนวนนั้นมีความสำคัญ อีกเรื่องที่ไม่แพ้กันคือ ขนาดของเขตเลือกตั้ง (จำนวนที่นั่งของแต่ละเขตเลือกตั้ง) ยิ่งขนาดใหญ่ขึ้นเท่าใด ยิ่งทำให้ระบบการลงคะแนนเป็นสัดส่วนมากขึ้นเท่านั้น โดยหากจะให้เป็นสัดส่วนมากที่สุดคือเมื่อไม่มีการแบ่งเขตเลือกตั้งโดยถือว่าทั้งประเทศคือเขตเลือกตั้งเดียว นอกจากนั้นในบางประเทศ ระบบการลงคะแนนแบ่งออกเป็นสองระดับ ระดับประเทศสำหรับพรรคการเมือง และระดับเขตเลือกตั้งสำหรับผู้สมัคร พร้อมทั้งบัญชีรายชื่อซึ่งถือเป็นส่วนหนึ่งของระดับประเทศ ในกรณีนี้ ขนาดของเขตเลือกตั้งนั้นไม่มีความเกี่ยวข้องหากการจัดสรรที่นั่งนั้นคำนวนมาจากคะแนนเสียงระดับประเทศ
บัญชีรายชื่อ.
ลำดับในบัญชีรายชื่อนั้นมีความสำคัญต่อผู้สมัครในบัญชีนั้นมีผล โดยอาจจะถูกกำหนดโดยวิธีการภายในของแต่ละพรรค (บัญชีปิด) หรืออาจจะเลือกโดยผู้ลงคะแนนทั้งหมด (บัญชีเปิด) หรือบัญชีที่แตกต่างกันในแต่ละเขต (บัญชีท้องถิ่น) โดยแบ่งออกเป็น 3 แบบคือ
บัญชีรายชื่อแบบปิด.
ในระบบบัญชีปิด (close list) นั้น พรรคการเมืองจะเป็นผู้ทำบัญชีรายชื่อ จัดลำดับผู้สมัคร และส่งบัญชีรายชื่อผู้สมัครให้กับองค์กรกำกับการเลือกตั้ง บัญชีรายชื่ออาจจะถูกเปิดเผยต่อสาธารณะ เพื่อให้ผู้ลงคะแนนเสียงทราบว่าผู้สมัครรายใดจะได้รับเลือกตามลำดับ ผู้ลงคะแนนสามารถลงคะแนนให้แก่พรรคการเมืองเท่านั้น ไม่สามารถลงแยกเป็นรายผู้สมัครได้
บัญชีรายชื่อแบบเปิด.
ในระบบบัญชีเปิด (open list) ผู้ลงคะแนนเสียงมีสิทธิ์เลือกพรรคและเรียงลำดับผู้สมัครในบัญชีรายชื่อนั้น ๆ ตามความพอใจในผู้สมัครแต่ละคนได้ โดยมีหลายระดับตั้งแต่ "ปิดบางส่วน" ที่ผู้สมัครสามารถเลื่อนระดับขึ้นได้ถ้าได้รับจำนวนคะแนนเสียงจำนวนหนึ่ง จนถึง "เปิดเต็มที่" ซึ่งลำดับในบัญชีนั้นสามารถปรับเปลี่ยนได้ตามคะแนนเสียงที่ผู้ลงคะแนนออกเสียงเลือกผู้สมัครเป็นรายบุคคล
ในฝรั่งเศส ระบบบัญชีรายชื่อในการเลือกตั้งระบบสัดส่วนจะต้องรวมผู้สมัครให้มากที่สุด (โดยมากถึงมีจำนวนตัวสำรองเป็นสองเท่าสำหรับการเลือกตั้งระดับจังหวัด) ตามลำดับที่มีให้ในบัญชีรายชื่อทั้งหมด ในขณะที่ในประเทศอื่น ๆ นั้นไม่จำเป็นจะต้องใส่ให้เต็มบัญชีก็ได้ ในระบบบัญชีเปิดนี้เรียกกันว่า "ปานาชาฌ"
บัญชีรายชื่อท้องถิ่น.
ในระบบบัญชีรายชื่อท้องถิ่น (local list) ผู้ลงคะแนนเสียงมีสิทธิ์เลือกผู้สมัครในท้องถิ่นของตนเอง ผู้สมัครที่มีอัตราผู้ออกเสียงมากที่สุดจะได้เข้าไปอยู่ในบัญชีรายชื่อตามลำดับ
เหยี่ยวดำ  เป็นเหยี่ยวชนิดหนึ่ง
จัดเป็นนกขนาดกลาง ขนาดลำตัวประมาณ 60-66 เซนติเมตร ตัวผู้และตัวเมียมีลักษณะเหมือนกันคือ ลำตัวสีน้ำตาลเข้มอมเหลืองทั้งด้านบนและด้านล่าง ปีกสีน้ำตาลเข้ม หางเป็นแฉกตื้น ๆ มองดูคล้ายง่าม ปากสั้นสีดำแหลมคม ปลายปากเป็นขอ หัวค่อนข้างใหญ่ คอสั้น ปีกยาว ส่วนนกที่ยังไม่โตเต็มที่ ลำตัวจะเป็นสีน้ำตาลอ่อน พร้อมกับมีขีดสีเหลืองอ่อนทั่วทั้งตัว
พบกระจายพันธุ์อยู่กว้างขวางในหลายพื้นที่ ตั้งแต่ยูเรเชีย, ออสตราเลเชีย และโอเชียเนีย จึงทำให้มีชนิดย่อยหลากหลายถึง 5 ชนิด (ดูในตาราง) และเป็นนกอพยพในหลายพื้นที่ในช่วงฤดูหนาว ในประเทศไทยพบได้ในป่าทางภาคเหนือ, ภาคกลางและภาคใต้
มีพฤติกรรมหากินในเวลากลางวัน ชอบบินอยู่ตามที่โล่งชายป่า ตามริมฝั่งทะเล หรือตามแม่น้ำลำคลองต่าง ๆ เพื่อหาอาหาร เมื่อจับเหยื่อได้ก็มักกินบนพื้นดิน หรืออาจนำไปกินบนต้นไม้ พบอยู่โดดเดี่ยว เป็นคู่หรือเป็นฝูง
เมื่อถึงฤดูผสมพันธุ์ เหยี่ยวดำจะทำรังรวมกันเป็นกลุ่มบนต้นไม้สูง ทั้งตัวผู้และตัวเมียจะช่วยกันสร้างรังด้วยกิ่งไม้เล็ก ๆ นำมาขัดสานกัน จากนั้นทั้งคู่จะช่วยกันกกไข่และเลี้ยงลูกอ่อน นกจะใช้เวลากกไข่นานประมาณ 29-32 วัน ออกไข่ครั้งละ 2-4 ฟอง ปกติ 3 ฟอง
เป็นสัตว์ป่าคุ้มครอง ตามพระราชบัญญัติสงวนและคุ้มครองสัตว์ป่า พุทธศักราช 2535 ในการสำรวจในปี พ.ศ. 2559 ในประเทศไทยไม่พบเลย จึงทำให้ไม่ทราบว่าสูญพันธุ์ไปแล้วหรือไม่จากประเทศไทย
เยี่ยนอ๋อง
โน อาจู
โน อาจู  เกิดวันที่ 6 กรกฎาคม ค.ศ. 1990 เป็นนักร้องชาวเกาหลีใต้ที่ได้รับการเปิดตัวใน ค.ศ. 2008 กับซิงเกิลที่มีชื่อว่า "เฟิร์สคิส" รวมถึงมีผลงานร่วมแสดงในภาพยนตร์ไทยชุด "เการักที่เกาหลี"
แม้ว่าซิงเกิลแรกของเขาจะไม่สามารถทำได้ตามคาดหวังไว้ในชาร์ตเพลง แต่เขาก็กลับมาอีกครั้งในซิงเกิล "ปาปารัซซี่" โดยมีการร่วมกับนักร้องหญิงที่ได้รับความนิยมอย่าง ยุนฮา ซึ่งยุนฮายังเป็นผู้เขียนเนื้อร้องให้กับเพลงและได้ปรากฏตัวในมิวสิกวิดีโอ
เขาได้เปิดตัวซิงเกิลในช่วงต้น ค.ศ. 2009 ในผลงาน "เวลธีเซคันด์เจเนอเรชัน" ("재벌2세") ซึ่งมีความหมายถึงความหรูหราและเด็กใจแตก เพลงได้ถูกแบนโดยเครือข่ายวิทยุโทรทัศน์เอสบีเอส โดยกล่าวว่าเพลงได้มีการส่งเสริมมากเกินไป กับวิถีชีวิตที่ตามใจตน ซึ่งได้รับการกล่าวถึงโดยประชาชน โดยกล่าวว่าทางเอสบีเอสเองก็รู้สึกผิดในสิ่งเดียวกัน เรียกได้ว่าเป็นเหมือนกับซีรีส์ "รักฉบับใหม่หัวใจ 4 ดวง"
หญ้าใบคม
หญ้าใบคม  เป็นพืชหลายฤดู มีไรโซมขนาดสั้น สูง 50 – 100 เซนติเมตร ลำต้นกลม ผอม บางบริเวณมีความแข็งแรง สีเขียวอ่อน ใบคม หนา ยาวประมาณ 2/3 ของกอ ขอบใบเรียบ ปลอกหุ้มสีแดงหรือสีน้ำตาล ดอกช่อแบบซี่ร่ม รัศมีประมาณ 15 เซนติเมตร ช่อดอกย่อยแต่ละอันเป็นแบบ spike ช่อดอกย่อยอันหนึ่งประกอบด้วยดอกย่อยประมาณ 3-5 ดอก มีกาบหุ้มที่คล้ายใบ ขยายพันธุ์ด้วยเหง้าและเมล็ด พบในพื้นที่รกร้าง ริมถนน และในท้องนา
โชเนนซันเดย์
โทนี ไอออมมี
แอนโทนี แฟรงก์ "โทนี ไอออมมี"  เกิด 19 กุมภาพันธ์ ค.ศ 1948 เบอร์มิงแฮม ประเทศอังกฤษ เขาเป็นมือกีตาร์ที่ถนัดซ้าย และ นักแต่งเพลงชาวอังกฤษ สมาชิกของวง แบล็กแซ็บบาธ ตั้งแต่ก่อตั้งวง โทนี ไอออมมี ได้รับการยอมรับว่าเป็นมือกีตาร์ที่สร้างอิทธิพลต่อวงการเพลงเฮฟวี่เมทัล เขาเป็นมือกีตาร์อันดับสองรองจาก จิมมี เพจ ในการบุกเบิกแนวเพลงเฮฟวี่เมทัล ในปี 2004 เขาได้รับการจัดอันดับมือกีตาร์อันดับหนึ่งของโลกจาก Guitar World เป็นมือกีตาร์ที่ยิ่งใหญ่ที่สุดในแนวเพลงเฮฟวี่เมทัล
เจ้าฟ้าชายทะกะฮิโตะแห่งมิกะซะ
เจ้าฟ้าหญิงยุริโกะ ทะกะฮิโตะแห่งมิกะซะ
เจ้าฟ้าหญิงฮะนะโกะ มะซะฮิโตะแห่งฮิตะชิ
เจ้าฟ้าชายมะซะฮิโตะ ฮิตะชิ
เจ้าหญิงฮิซะโกะ ทะกะมะโดะ
ดิคซี คาร์เตอร์-ซาลินาส
ดิคซี คาร์เตอร์-ซาลินาส หรือที่รู้จักกันดีในนามของ ดิคซี คาร์เตอร์ เกิดวันที่ 6 ตุลาคม ค.ศ. 1964 เป็นทั้งโปรโมเตอร์มวยปล้ำอาชีพและนักธุรกิจชาวอเมริกัน เขาคือ ประธานบริษัทของสมาคม โทเทิลนอนสต็อปแอคเชินเรสต์ลิง (TNA Wrestling)
Dixie Carter-Salinas
ฌอห์ณ จินดาโชติ (เกิด 27 ตุลาคม พ.ศ. 2531) ชื่อเล่น ฌอห์ณ เป็นนักแสดงและพิธีกรชาวไทย เข้าสู่วงการและเริ่มเป็นที่รู้จักจากการแสดงละครเรื่อง "กลิ้งไว้ก่อนพ่อสอนไว้" ในบทบาท “กึกก้อง“ (2549) และละครเรื่อง "เล่ห์รตี" ในบทบาท “เสกข์ สุทธกานต์“ (2558) และละครเรื่อง "เงาอโศก" ในบทบาท “มนไท“ (2559)
ฌอห์ณ จินดาโชติ ชื่อเดิม อดัม จินดาโชติ เกิดเมื่อวันที่ 27 ตุลาคม พ.ศ. 2531 ฌอห์ณเป็นน้องชายของพลอย จินดาโชติ สำเร็จการศึกษาระดับมัธยมศึกษาจากโรงเรียนกรุงเทพคริสเตียนวิทยาลัย และสำเร็จระดับอุดมศึกษาจากคณะสังคมวิทยาและมานุษยวิทยา มหาวิทยาลัยธรรมศาสตร์
ฌอห์ณ จินดาโชติมีผลงานเป็นทั้งนักแสดง ถ่ายแบบนิตยสาร และ พิธีกร เข้าสู่วงการและเริ่มเป็นที่รู้จักจากการแสดงละครเรื่อง "กลิ้งไว้ก่อนพ่อสอนไว้" ในบทของกึกก้อง และมีผลงานภาพยนตร์เรื่อง "มอญซ่อนผี" รับบท นิก
โสมตังกุย
ภาษีอากร
การเลือกตั้งสมาชิกสภาผู้แทนราษฎรในประเทศไทย กันยายน พ.ศ. 2535
บริการวางเซิฟเวอร์ ณ ส่วนกลาง
กลาดโน
กลาดโน  เป็นเมืองในเขตเซ็นทรัลโบฮีเมียของประเทศเช็กเกีย ตั้งอยู่ห่างจากกรุงปรากไปทางทิศตะวันตกเฉียงเหนือ 25 กม. เป็นเมืองที่ใหญ่ที่สุดในเขตและรวมประชากรในพื้นที่ใกล้เคียงแล้วมีประชากรมากกว่า 110,000 คน (เมืองกลาดโนมีประชากรราว 70,000 คน) เมืองเป็นส่วนหนึ่งของมหานครปราก
เฟร์นันดูจีนอโรนยา
กลุ่มเกาะเฟร์นันดูจีนอโรนยา  เป็นกลุ่มเกาะที่ประกอบด้วยเกาะ 21 เกาะ รวมถึงเกาะขนาดเล็ก ของประเทศบราซิล ตั้งอยู่ในมหาสมุทรแอตแลนติก อยู่ห่างจากชายฝั่งบราซิล 354 กม. (220 ไมล์) เกาะหลักมีเนื้อที่ 18.4 ตร.กม. (7.1 ตร.ไมล์) มีประชากร 3,012 คน ในปี ค.ศ. 2010 เป็นเทศบาลพิเศษในรัฐเปร์นัมบูกู ถึงแม้จะใกล้กับรัฐรีโอกรันดีโดนอร์เตมากกว่าก็ตาม ยูเนสโกขึ้นทะเบียนเกาะนี้เป็นแหล่งมรดกโลก อยู่ในเขตเวลา นักท่องเที่ยวและชาวพื้นเมืองสามารถเดินทางมายังเกาะนี้โดยทางเครื่องบินหรือทางเรือจากเมืองเรซีฟี (545 กม.) หรือโดยเครื่องบินจากเมืองนาตาล (360 กม.)
เกาะนี้ค้นพบเมื่อวันที่ 10 สิงหาคม ค.ศ. 1503 โดยนักสำรวจชาวโปรตุเกส ออกทุนและจัดการโดยฟือร์เนา ดึ ลูโรญา เกาะนี้ใช้เป็นสถานที่กักกันนักโทษตั้งแต่คริสต์ศตวรรษที่ 18 เป็นต้นมา
เฟร์นันดูดีนอโรนยา
ซอนนี่ บอย จาโร
ซอนนี่ บอย จาโร  นักมวยสากลชาวฟิลิปปินส์ เป็นอดีตแชมป์โลกในรุ่นฟลายเวท ของสถาบันสภามวยโลก (WBC) เกิดเมื่อวันที่ 24 มีนาคม ค.ศ. 1982 ที่เมืองซิเลย์ ในเนกรอซตะวันตก ประเทศฟิลิปปินส์ มีชื่อจริงว่า ซอนนี่ บอย วิลลาลูซ จาโร (Sonny Boy Villaluz Jaro)
จาโรเริ่มชกมวยเมื่อวันที่ 1 กันยายน ค.ศ. 2001 ชนะน็อค แดเนียล อาซาลาร์ ยก 4 ได้ครองแชมป์ฟิลิปปินส์รุ่นไลท์ฟลายเวทเมื่อ ค.ศ. 2004 จากนั้นได้ชิงแชมป์เงา WBC รุ่นฟลายเวท แพ้น็อค โมเนลิซี่ เอ็มเยเกนี เมื่อวันที่ 29 เมษายน ค.ศ. 2005 ต่อมาได้ชิงแชมป์ IBF แพนแปซิฟิกรุ่นจูเนียร์ฟลายเวท แต่แพ้น็อค แองกี้ แองโกตา ไม่สำเร็จอีก จนเมื่อวันที่ 10 ธันวาคม ค.ศ. 2005 จึงได้ครองแชมป์ IBF แพนแปซิฟิก รุ่นจูเนียร์ฟลายเวทด้วยการชนะน็อค เก่งกาจ ศักดิ์ประชา ยกแรก
จากนั้น ใน ค.ศ. 2006 จาโรขึ้นชิงแชมป์ของ PABA แต่แพ้น็อกยก 6 ต่อ พรสวรรค์ ป.ประมุข ที่จังหวัดสระแก้ว ต่อมาในปี ค.ศ. 2008 ได้ครองแชมป์ของสหพันธ์มวยภาคตะวันออกไกลและแปซิฟิก (OPBF)โดยขึ้นชิงแชมป์รุ่นไลท์ฟลายเวทที่ว่าง ชนะคะแนน อลองก์ ดีนอย เมื่อ 20 มิถุนายน จากนั้น ได้ชิงแชมป์โลก WBC รุ่นไลท์ฟลายเวท เมื่อวันที่ 22 กันยายนปีเดียวกัน แต่แพ้คะแนนเอ็ดการ์ โซซาไม่ได้แชมป์ ในปีต่อมา ขึ้นชิงแชมป์รุ่นเดียวกันนี้ของสมาคมมวยโลกเมื่อวันที่ 21 พฤศจิกายน แต่ก็แพ้น็อค ฆิโอบังนิ เซเกรา ยกแรก ไม่ได้แชมป์
ซอนนี่ บอย จาโร ประสบความสำเร็จในการชิงแชมป์โลกเป็นครั้งที่สาม เมื่อเป็นฝ่ายชนะทีเคโอยก 6 ต่อ พงษ์ศักดิ์เล็ก ศิษย์คนองศักดิ์ นักมวยชาวไทย เมื่อวันที่ 2 มีนาคม ค.ศ. 2012 ที่จังหวัดชลบุรี ซึ่งก่อนหน้านั้น ได้มีฝนตกลงอย่างมาหนัก ทำให้พื้นเวทีลื่น ซึ่งบอย จาโร ได้ชกพงษ์ศักดิ์เล็กลงไปให้กรรมการนับ 8 ในยกแรกและยกที่สี่ด้วย และใช้การชกนอกกติกา เช่น หัวพุ่งชน, ชกต่ำกว่าเข็มขัด ด้วย ซึ่งหลังการชก พงษ์ศักดิ์เล็กได้ยอมรับในความพ่ายแพ้ และกล่าวว่าจาโร เป็นนักมวยหมัดหนักที่สุดเท่าที่เคยพบมา และการชกครั้งนี้นับเป็นครั้งที่เจ็บตัวมากที่สุด
ต่อมา ได้ป้องกันตำแหน่งครั้งแรกกับ โทชิยูกิ อิงาราชิ นักมวยชาวญี่ปุ่น เมื่อวันที่ 16 กรกฎาคม ปีเดียวกัน ที่ไซตามะ ก็แพ้คะแนนอย่างไม่เป็นเอกฉันท์ เสียแชมป์ไปทันที
เมื่อ อำนาจ รื่นเริง แชมป์โลก IBF ในรุ่นฟลายเวท จะป้องกันตำแหน่งกับรองแชมป์โลกอันดับ 1 แม็ควิลเลียม อาร์โรโย นักมวยชาวปวยร์โตรีโก ในเดือนกันยายน พ.ศ. 2557 ที่จังหวัดนครราชสีมา ทางทีมงานของอำนาจก็ได้ว่าจ้างจาโรให้เดินทางมาเป็นคู่ซ้อมของอำนาจด้วยเป็นเวลา 21 วัน
Sonny Boy Jaro
โบรุสซีอาเมินเชินกลัทบัค
สมาคมจดทะเบียน โบรุสซีอา เฟาเอ็ฟเอ็ล 1900 เมินเชินกลัทบัค  หรือรู้จักในชื่อ โบรุสซีอาเมินเชินกลัทบัค เป็นสโมสรฟุตบอลจากเมืองเมินเชินกลัทบัค รัฐนอร์ทไรน์-เว็สท์ฟาเลิน ที่เล่นอยู่ในบุนเดิสลีกาของเยอรมนี สโมสรแห่งนี้ก่อตั้งขึ้นเมื่อวันที่ 1 สิงหาคม ค.ศ. 1900 เข้าร่วมบุนเดิสลีกาในฤดูกาล 1965-66 ประสบความสำเร็จมากมายโดยเฉพาะในช่วงทศวรรษ 1970 โดยในช่วงนั้นพวกเขาคว้าแชมป์ได้ถึง 10 รายการ
สุธีวัน กุญชร
สุธีวัน กุญชร (สกุลเดิม: ทวีสิน) ชื่อเล่น ใบเตย เป็นนักร้องลูกทุ่ง และนักแสดงชาวไทย
สุธีวันเกิดเมื่อวันที่ 24 มีนาคม พ.ศ. 2531 เป็นธิดาของสุรศักดิ์ และวันเพ็ญ ทวีสิน มีน้องชาย 1 คน เกิดที่อำเภอหาดใหญ่ จังหวัดสงขลา ใบเตยจบศึกษาระดับมัธยมจาก โรงเรียนหาดใหญ่วิทยาลัย 2 จังหวัดสงขลา และหลังจากเข้าวงการบันเทิงจึงย้ายเข้ามาศึกษามัธยม 5 - 6 ที่โรงเรียนสตรีวิทยา 2 กรุงเทพมหานคร เคยศึกษาอยู่ที่คณะศิลปศาสตร์และวิทยาศาสตร์ มหาวิทยาลัยธุรกิจบัณฑิตย์ แต่ไม่จบการศึกษา เธอเรียนจบปริญญาตรีจากคณะศิลปกรรมศาสตร์ เอกขับร้อง วิทยาลัยดนตรีและศิลปะการแสดง มหาวิทยาลัยสยาม
เธอเข้าสู่วงการเพลงโดยเริ่มจากบิดามารดาทำธุรกิจส่วนตัวเกี่ยวกับวงดนตรีลูกทุ่ง และได้รับส่งเสริมให้ร้องเพลง เริ่มเข้าประกวดร้องเพลงตั้งแต่อายุ 7 ขวบ โดยใช้เพลงแนวสตริง จนถึงอายุ 9 - 10 ขวบ ก็เริ่มร้องเพลงลูกทุ่ง โดยเพลงลูกทุ่งเพลงแรกที่ใช้ในการประกวดคือเพลง "เลิกแล้วค่ะ" ของอาภาพร นครสวรรค์ ครั้นอายุ 15 ปีสามารถคว้ารางวัลระดับจังหวัด จากนั้นจึงเข้าร่วมประกวดร้องเพลงระดับประเทศในโครงการ "พานาโซนิค สตาร์ ชาเลนจ์" ปี พ.ศ. 2545 โดยได้รับรางวัลนักร้องยอดเยี่ยมระดับภาค จนกระทั่ง พ.ศ. 2547 ใบเตยคว้ารางวัลนักร้องดีเด่นระดับประเทศ จากนั้นได้มาเป็นศิลปินฝึกหัดของค่ายอาร์เอส
ใบเตยมีผลงานเคยร่วมร้องเพลงในอัลบั้มพิเศษชุด The Messages เมื่อปี พ.ศ. 2547 ตอนอายุ 17 ปี โดยร้องเพลง "อวยพร" ร่วมกับ ปพนพัชร์ มีเที่ยง ซึ่งเป็นเพลงจังหวะเร็ว ทำนองคล้ายๆ กับเพลงลูกทุ่ง ซึ่งต่อมาทางทีมงานอะบอริจิ้นส์ในเครืออาร์เอส มีโปรเจกต์จะทำเพลงลูกทุ่ง โดยเห็นว่าใบเตยชอบร้องเพลงลูกทุ่งอยู่แล้ว ใบเตยจึงมีโอกาสมาร้องเพลงลูกทุ่งอย่างเต็มตัว โดยย้ายมาอยู่ในสังกัดอาร์สยาม โดยเริ่มเปิดซิงเกิลของตัวเองเมื่อปี พ.ศ. 2553 ในเพลง "ปากไม่...ใจคิดถึง" ด้วยมาดสาวหวานน่ารักสดใส จนมาถึงเพลง "โคโยตี้ค่ะพี่" และ "เช็คเรตติ้ง" เปลี่ยนภาพลักษณ์เป็นสาวเซ็กซี่ ใช้เวลาออกซิงเกิล 1 ปีจึงได้วางแผงอัลบั้มเต็มชุดแรกในปี พ.ศ. 2554 โดยใช้ชื่ออัลบั้มว่า เช็คเรตติ้ง จากนั้นก็มีผลงานอื่นๆ ตามมาไม่ขาดสายทั้งงานเพลง และงานละคร
เธอสมรสกับ พัฒนพล กุญชร (นามสกุลเดิม มินทะขิน) หรือ ดีเจแมน เธอมีบุตรสาวมีชื่อว่า ด.ญ. ดั่งต้องมนตรา กุญชร ชื่อเล่น เวทมนตร์ เกิดเมื่อวันที่ 13 สิงหาคม พ.ศ. 2563
Angelica sinensis
มาเลเชีย
ไชยวัฒนา ติณรัตน์
นายไชยวัฒนา ติณรัตน์ (ชื่อเดิม : ไชยวัฒน์ ติณรัตน์) (เกิด 21 สิงหาคม พ.ศ. 2502) สมาชิกสภาผู้แทนราษฎรมหาสารคาม เขต 2 ได้รับการเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2544 ในสังกัดพรรคไทยรักไทย ปัจจุบันสังกัดพรรคเพื่อไทย
ไชยวัฒนา ติณรัตน์ เกิดเมื่อวันที่ 21 สิงหาคม พ.ศ. 2502 เป็นบุตรของนายบุญชู และนางหอมจันทร์ ติณรัตน์ สำเร็จการศึกษาศิลปศาสตรบัณฑิต สาขารัฐศาสตร์ มหาวิทยาลัยรามคำแหง สมรสกับนางนวลนารท มีบุตร 3 คน
อดีตเป็นสมาชิกสภาจังหวัดมหาสารคาม 2 สมัย ปี พ.ศ. 2544 ลงสมัครเป็นสมาชิกสภาผู้แทนราษฎรจังหวัดมหาสารคาม สังกัดพรรคไทยรักไทย และได้รับเลือกเป็นครั้งแรก โดยเอาชนะนายสุชาติ ศรีสังข์ อดีต ส.ส.จากพรรคชาติพัฒนา แต่ต่อมาคณะกรรมการการเลือกตั้งตัดสินให้ใบเหลือง และนายสุชาติพลิกกลับมาชนะในการเลือกตั้งซ่อม
ในการเลือกตั้งปี พ.ศ. 2548 นายไชยวัฒน์ย้ายไปลงในระบบบัญชีรายชื่อลำดับที่ 76 ไม่ได้รับเลือกในคราวแรก แต่ในเวลาต่อมาได้รับเลื่อนแทนนายพงษ์ศักดิ์ รักตพงศ์ไพศาล
พ.ศ. 2550 หลังการรัฐประหาร 19 กันยายน พ.ศ. 2549 นายไชยวัฒน์กลับลงมาสมัครสมาชิกสภาผู้แทนราษฎรแบบแบ่งเขตอีกครั้ง และได้คะแนนมาเป็นอันดับที่ 3 ของเขต (มี ส.ส. ได้ 3 คน) พ.ศ. 2554 ได้รับเลือกตั้งเป็นสมัยที่ 4 สังกัดพรรคเพื่อไทย
ไชยวัฒนา ติณรัตน์ ได้รับการเลือกตั้งเป็นสมาชิกสภาผู้แทนราษฎรมาแล้ว 5 สมัย คือ
จิรวิชญ์ พงษ์ไพจิตร
จิรวิชญ์ พงษ์ไพจิตร หรือ ฮัท เดอะสตาร์ เป็นที่รู้จักจากการแข่งขันรายการ เดอะสตาร์ ค้นฟ้าคว้าดาว ปี 8 ได้หมายเลขประจำตัวในการแข่งขันคือ หมายเลข 7 และได้อันดับในการแข่งขันคือ อันดับ 7
จิรวิชญ์ พงษ์ไพจิตร เกิดเมื่อวันที่ 24 พฤศจิกายน พ.ศ. 2534 สำเร็จการศึกษาระดับมัธยมศึกษาจากโรงเรียนกรุงเทพคริสเตียนวิทยาลัย และปริญญาตรีสาขาการแสดงและกำกับการแสดง จากคณะศิลปกรรมศาสตร์ มหาวิทยาลัยศรีนครินทรวิโรฒ (ร่วมรุ่นเดียวกับ มนชนก แสงฉายเพียงเพ็ญ, ณทรรศชัย จรัสมาส, วีรยุทธ จันทร์สุข) ได้เข้าร่วมในรายการเดอะสตาร์ ค้นฟ้าคว้าดาว ปี 8 ได้เป็นตัวแทนจากภาคเหนือ และได้เข้ามาเป็น 8 คนสุดท้าย เป็นลำดับที่ 2 ก่อนหน้าการประกวดเดอะสตาร์ ฮัทเคยเป็นแดนเซอร์ของ D-Dance Troupe เคยเต้นให้กับคอนเสิร์ตอังกอร์พลัสของธงไชย แมคอินไต และคอนเสิร์ตของดัง พันกร มาก่อน
เดอะสตาร์ ค้นฟ้าคว้าดาว ปี 8.
เพลงที่ใช้ร้อง รอบคัดเลือก
เพลงที่บันทึกเสียง
เพลงใน สัปดาห์เปิดตัว (แนะนำตัว)
เพลงในการประกวด
เพลงอำลา
เพลงรอบชิงชนะเลิศ
จิรวัฒน์ ศิริพานิชย์
ดร. จิรวัฒน์ ศิริพานิชย์ (เกิด 28 มีนาคม พ.ศ. 2515) สมาชิกสภาผู้แทนราษฎรมหาสารคาม เขต 4 และรองเลขาธิการพรรคเพื่อไทย ได้รับการเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2550 ในสังกัดพรรคพลังประชาชน ปัจจุบันสังกัดพรรคเพื่อไทย
ดร. จิรวัฒน์ ศิริพานิชย์ เกิดเมื่อวันที่ 28 มีนาคม พ.ศ. 2515 เป็นบุตรของนายประยุทธ์ ศิริพานิชย์ อดีตรัฐมนตรี นักการเมืองจังหวัดมหาสารคาม กับนางพัฒนวดี ศิริพานิชย์ มีพี่น้อง 3 คน สำเร็จการศึกษาบริหารธุรกิจบัณฑิต สาขาการตลาด มหาวิทยาลัยกรุงเทพ, MBA (FINANCE) จาก MERCER UNIVERSITY ประเทศสหรัฐอเมริกา และรัฐประศาสนศาสตรดุษฎีบัณฑิต มหาวิทยาลัยราชภัฏมหาสารคาม สมรสกับนางนริศรา ศิริพานิชย์
อดีตเป็นนายกเทศมนตรีเทศบาลตำบลหัวขวาง (พ.ศ. 2542-2546) และรองนายกองค์การบริหารส่วนจังหวัดมหาสารคาม (พ.ศ. 2547-2550) ลงสมัครรับเลือกตั้งเป็นสมาชิกสภาผู้แทนราษฎรเป็นครั้งแรกในปี พ.ศ. 2550 สังกัดพรรคพลังประชาชน และได้รับการเลือกตั้งเป็นครั้งแรก โดยได้คะแนนมาเป็นอันดับที่ 2 ของเขต (มี ส.ส. ได้ 3 คน) ต่อมา พ.ศ. 2554 ได้รับลงสมัครและได้รับเลือกตั้งเป็นสมัยที่ 2 ในปี พ.ศ. 2562 ได้รับเลือกตั้งเป็นสมัยที่ 3 และต่อมาในปี พ.ศ. 2563​​ ได้เข้ารับตำแหน่ง​รองเลขาธิการพรรคเพื่อไทย
จิรวัฒน์ ศิริพานิชย์ ได้รับการเลือกตั้งเป็นสมาชิกสภาผู้แทนราษฎรมาแล้ว 3 สมัย คือ
กุสุมาลวตี ศิริโกมุท
ดร.กุสุมาลวตี ศิริโกมุท (เกิด 10 ธันวาคม พ.ศ. 2505) อดีตสมาชิกสภาผู้แทนราษฎรจังหวัดมหาสารคาม 3 สมัย ได้รับการเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2544 ในสังกัดพรรคไทยรักไทย ปัจจุบันสังกัดพรรคเพื่อชาติ รองประธานกรรมการส่งเสริมกิจการมหาวิทยาลัยมหาสารคาม
กุสุมาลวตี ศิริโกมุท เกิดเมื่อวันที่ 10 ธันวาคม พ.ศ. 2505 เป็นบุตรของนายสวาท ศิริโกมุท อดีต ส.ส. มหาสารคาม และ นางสุภาภรณ์ ศิริโกมุท มีพี่น้อง 2 คน สำเร็จการศึกษาด้านบริหารธุรกิจ จากมหาวิทยาลัยรามคำแหง, ศิลปศาสตรมหาบัณฑิต (พัฒนาสังคม) สาขาการวิเคราะห์และวางแผนทางสังคม สถาบันบัณฑิตพัฒนบริหารศาสตร์ และปริญญาเอก สาขายุทธศาสตร์การพัฒนาภูมิภาค มหาวิทยาลัยราชภัฏมหาสารคาม สมรสและหย่า มีบุตร 2 คน
พ.ศ. 2544 และพ.ศ. 2548 ลงสมัครรับเลือกตั้งเป็นสมาชิกสภาผู้แทนราษฎรจังหวัดมหาสารคาม สังกัดพรรคไทยรักไทย สามารถเอาชนะนายประยุทธ์ ศิริพานิชย์ อดีต ส.ส. จากพรรคชาติไทย ได้ทั้ง 2 ครั้ง หลังการรัฐประหาร พ.ศ. 2550 ดร.กุสุมาลวตีย้ายไปลงสมัครกับพรรคเพื่อแผ่นดิน พร้อมกับนายกริช กงเพชร รวมทั้งรับตำแหน่งรองเลขาธิการพรรค แต่ไม้ได้รับการเลือกตั้ง จึงย้ายกลับมาเป็นสมาชิกพรรคเพื่อไทย และลงเลือกตั้งในปี พ.ศ. 2554 ได้เป็น ส.ส. สมัยที่ 3 โดยเอาชนะนายยิ่งยศ อุดรพิมพ์ อดีตนายกองค์การบริหารส่วนจังหวัด จากพรรคภูมิใจไทย ในพ.ศ. 2557 เธอได้สมัครรับเลือกตั้งในระบบบัญชีรายชื่อ สังกัดพรรคเพื่อไทย ลำดับที่ 53
วันที่ 19 พ.ย. 2561 ดร.กุสุมาลวตีได้ลาออกจากการเป็นสมาชิกพรรคเพื่อไทย ต่อมาในพ.ศ. 2562 เธอได้ลงสมัครรับเลือกตั้งเป็นสมาชิกสภาผู้แทนราษฎรจังหวัดมหาสารคามสังกัดพรรคเพื่อชาติ แต่ไม้ได้รับการเลือกตั้ง
ดร.กุสุมาลวตี ศิริโกมุท ได้รับการเลือกตั้งเป็นสมาชิกสภาผู้แทนราษฎรมาแล้ว 3 สมัย คือ
อนุรักษ์ ตั้งปณิธานนท์
อนุรักษ์ ตั้งปณิธานนท์ (เกิด 5 มิถุนายน พ.ศ. 2500) สมาชิกสภาผู้แทนราษฎรจังหวัดมุกดาหาร เขต 1 ได้รับการเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2554 สังกัดพรรคเพื่อไทยและเป็นประธานสโมสรทีมฟุตบอลมุกดาหาร เอฟซี
คู่สมรส นางสุวรรณี ตั้งปณิธานนท์ ปัจจุบันดำรงตำแหน่งนายกเทศมนตรีเมืองมุกดาหาร สมัยที่ 2
มีบุตรและธิดา 4 คน
คนที่ 1 : น.ส.พลอยพชร ตั้งปณิธานนท์ จบการศึกษาปริญญาตรี วิศวกรรมศาสตรบัณฑิต สาขาวิศวกรรมอากาศยาน จุฬาลงกรณ์มหาวิทยาลัย
จบการศึกษาปริญญาโท จาก มหาวิทยาลัย University of Southern California (USC), ประเทศสหรัฐอเมริกา ปัจจุบันดำรงตำแหน่งสมาชิกสภาเทศบาลเมืองมุกดาหาร
คนที่ 2 : นายเพชรภูมิ ตั้งปณิธานนท์ จบการศึกษาปริญญาตรี ศิลปะศาสตร์บัณฑิต คณะเศรษฐศาสตร์ จุฬาลงกรณ์มหาวิทยาลัย สมรสแล้วมีบุตร 2 คน
คนที่ 3 : นายนนทภูมิ ตั้งปณิธานนท์ จบการศึกษาปริญญาตรี ศิลปะศาสตร์บัณฑิต สาขาวิชา นโยบายสังคมและการพัฒนา มหาวิทยาลัยธรรมศาสตร์
จบการอบรมจาก เซ้น แอนดริว เคมบริด แอน ลอนดอน, ประเทศอังกฤษ
คนที่ 4 : น.ส.แพรวพชร ตั้งปณิธานนท์ จบการศึกษาปริญญาตรี นิติศาสตรบัณฑิต จุฬาลงกรณ์มหาวิทยาลัย เกียรตินิยมอันดับ 2
ปริญญาตรี นิติศาสตรบัณฑิต (น.บ.) มหาวิทยาลัยรามคำแหง
ปริญญาโท นิติศาสตรมหาบัณฑิต (น.ม.) มหาวิทยาลัยรามคำแหง
ศิลปศาสตร์มหาบัณฑิตกิตติมศักดิ์ (ศศ.ม.) สาขารัฐประศาสนศาสตร์ มหาวิทยาลัยรามคำแหง
ปริญญาเอก รัฐประศาสนศาสตรดุษฎีบัณฑิต (รป.ด.) สาขาวิชารัฐประศาสนศาสตร์ มหาวิทยาลัยกรุงเทพธนบุรี
ประวัติการอบรม.
หลักสูตรการสัมมนาพัฒนานักธุรกิจชั้นนำระดับท้องถิ่นของภาคอีสาน รุ่นที่ 1 มหาวิทยาลัยขอนแก่น
หลักสูตรการพัฒนาผู้บริหาร หลักสูตร MINI MBA จุฬาลงกรณ์มหาวิทยาลัย
หลักสูตรนักบริหารการปกครองท้องถิ่นชั้นสูง (นายกเทศมนตรี) รุ่นที่ 10
หลักสูตรพัฒนาผู้บริหารชั้นสูง (นายกเทศมนตรี) สถาบันพระปกเกล้าฯ ปี 2549
หลักสูตรนักบริหารการยุติธรรม ทางปกครองระดับสูง (บยป. 3)
หลักสูตรประกาศนียบัตรชั้นสูงการเมืองการปกครองในระบอบประชาธิปไตย สำหรับนักบริหารระดับสูง (ปปร.17)
อดีตเป็นสมาชิกสภาเทศบาลเมืองมุกดาหาร และนายกเทศมนตรีเมืองมุกดาหาร 3 สมัย กลุ่มเรารักมุกดาหาร
ต่อมา พ.ศ. 2550 ลาออกมาลงสมัครสมาชิกสภาผู้แทนราษฎรเป็นครั้งแรก สังกัดพรรคมัชฌิมาธิปไตย แต่ไม่ได้รับเลือกตั้ง โดยได้คะแนนมาเป็นอันดับที่ 4 ของจังหวัด (มี ส.ส. ได้ 2 คน) พ.ศ. 2554 ลงสมัครในนามพรรคเพื่อไทย และได้รับการเลือกตั้งเป็นครั้งแรก โดยเอาชนะนางวรศุลี สุวรรณปริสุทธิ์ อดีต ส.ส. 3 สมัยจากพรรคภูมิใจไทย
อนุรักษ์ ตั้งปณิธานนท์ ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
ประวัติการทำงานทางการเมือง.
รองประธานคณะกรรมาธิการองค์กรตามรัฐธรรมนูญ รัฐวิสาหกิจ องค์กรมหาชน และกองทุน
เลขานุการ คณะกรรมาธิการแก้ไขปัญหาหนี้สินแห่งชาติ
รองประธานคณะกรรมาธิการ คนที่หนึ่ง ในคณะกรรมาธิการกิจการศาล องค์กรอิสระ องค์กรอัยการ รัฐวิสาหกิจ องค์การมหาชน และกองทุน
ประธานคณะอนุกรรมาธิการกิจการศาล องค์กรอิสระ องค์กรอัยการ รัฐวิสาหกิจฯ องค์การมหาชน และกองทุน
รองประธานคณะกรรมาธิการ คนที่หนึ่ง ในคณะกรรมาธิการวิสามัญพิจารณาศึกษาการขยายสัญญาสัมปทานทางด่วนและรถไฟฟ้า (บีทีเอส)
รองประธานคณะกรรมาธิการ คนที่สอง ในคณะกรรมาธิการวิสามัญพิจารณาศึกษาหาแนวทางการแก้ปัญหาเกี่ยวกับการใช้กัญชา กัญชง กระท่อมอย่างเป็นระบบ
ประธานคณะอนุกรรมาธิการพิจารณาศึกษาหาแนวทางการแก้ไขปัญหาเกี่ยวกับการใช้กัญชาอย่างเป็นระบบ
รองประธานคณะอนุกรรมาธิการแผนงานบูรณาการ 2 คนที่หนึ่ง ในคณะกรรมาธิการวิสามัญพิจารณาร่างพระราชบัญญัติงบประมาณรายจ่ายประจำปีงบประมาณ พ.ศ. 2564
รองประธานคณะกรรมาธิการ คนที่หนึ่ง ในคณะกรรมาธิการวิสามัญพิจารณาร่างพระราชบัญญัติการประกอบธุรกิจข้อมูลเครดิต
พระกรรมวาจาจารย์
เดอะเบสต์ออฟเซลีน ดิออน
ปลาหูช้างกลม
ปลาหูช้างกลม  เป็นปลาทะเลกระดูกแข็งชนิดหนึ่ง ในวงศ์ปลาหูช้าง (Ephippidae)
ลำตัวแบนข้างส่วนหลังโค้งมากกว่าส่วนท้อง ครีบหูและครีบท้องอยู่ในแนวเดียวกัน ครีบหลังยาวกว่าครีบก้น ครีบหางปลายตัดตรง ลำตัวสีน้ำตาล มีแถบสีดำพาดขวาง 3 แถบ ในปลาขนาดเล็กครีบหลัง, ครีบก้น และครีบท้องค่อนข้างยาว และจะหดสั้นเมื่อโตขึ้น อาศัยอยู่บริเวณกองหินใต้น้ำและตามชายฝั่งทะเล ปลาวัยอ่อนสามารถอาศัยในเขตน้ำกร่อยและตามปากแม่น้ำ นอกจากนี้แล้วยังมีรายงานพบอาศัยในน้ำจืด เช่น บางหมู่เกาะในอินโดนีเซีย
มีขนาดโตเต็มที่ได้ถึง 50 เซนติเมตร พบกระจายพันธุ์ตั้งแต่ทะเลแดง, ชายฝั่งแอฟริกาตะวันออก, อินโด-แปซิฟิก, นิวแคลิโดเนีย, ทะเลญี่ปุ่น และออสเตรเลีย และมีรายงานพบที่รัฐฟลอริดา ของสหรัฐอเมริกา
ปลาในวัยอ่อน มีสีน้ำตาลแดง ลักษณะคล้ายกับใบไม้ เพื่อใช้ในการพรางตัวให้พ้นจากสัตว์ที่มีขนาดใหญ่กว่าโดยการลอยตัวแบนข้างตามกระแสน้ำ